Source: http://docplayer.fi/88988-Ikaantyvien-suomalaisten-tyoajanodotteet-kunta-alalla.html
Timestamp: 2018-06-21 22:45:30+00:00
Document Index: 11116105

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'hD ']

Ikääntyvien suomalaisten työajanodotteet kunta-alalla - PDF
Download "Ikääntyvien suomalaisten työajanodotteet kunta-alalla"
1 artikkelit Ikääntyvien suomalaisten työajanodotteet kunta-alalla Markku Nurminen, Christopher Heathcote, Brett Davis Tutkimuksessa arvioimme, mikä on ikääntyvän (yli 45-vuotiaan) kuntatyöntekijän jäljellä oleva työssäoloaika Suomessa työkyvyn mukaan, jos vallitseva kuolleisuus, sairastuvuus ja työkyvyttömyys pysyvät ennallaan. Arviossa käytimme hyväksi Työterveyslaitoksen suorittamaa kuntatyöntekijöiden seurantatutkimusta, jossa tehtiin työkykyä koskevat poikittaiskyselyt vuosina 1981, 1985 ja Työkyvyn määrittäminen perustui työntekijän itsensä antamaan pisteytykseen. Työkykyluokkiin kuulumisen todennäköisyyksiä mallitimme poikkileikkausaineistoista saatujen työkykyjakaumien kautta. Näiden avulla laskimme työajanodotteet eri työkykyluokissa. Toisaalta arvioimme siirtymätodennäköisyyksiä työkykyluokkien sekä työssä- ja eläkkeelläolotilojen välillä ja vastaavia työajanodotteita. Olettaen että 45-vuotias henkilö jatkaa työssä enintään vuotta (63 vuoden eläkeikään asti), niin tästä ajasta naispuolisen työntekijän arvioimme työskentelevän keskimäärin 12,2 vuotta ja miespuolisen 11,5 vuotta. Naisten työajanodotteet olivat seuraavat: 5,6 vuotta henkilöillä, joilla on erinomainen tai hyvä työkyky; 5,0 vuotta kohtalaisen työkykyisillä ja 1,6 vuotta huonokykyisillä. Miesten työajanodotteet vastaavissa työkykyluokissa olivat 5,5, 4,5 ja 1,5 vuotta. Merkittävä tulos oli, että siirtymisen huonosta hyvään tai erinomaiseen työkykyluokkaan arvioitiin lisäävän 45-vuotiaan henkilön työajanodotetta keskimäärin neljä vuotta sekä naisilla että miehillä. Miehellä oli 43 prosentin riski siirtyä työkyvyttömyyseläkkeelle ennen 63 vuoden ikää, naisella riski oli vain 26 prosenttia. Miehen vastaava todennäköisyys siirtyä tilaan muu elossa oleva eli vanhempana lähinnä siirtyä vanhuuseläkkeelle tai muulle vastaavalle eläkkeelle oli 34 prosenttia, kun taas naisilla se oli paljon suurempi, 59 prosenttia. 60-vuotiaista miehistä vain 30 prosenttia ja naisista 28 prosenttia jatkoi työelämässä. Miehen kuolemanvaara oli 2 4-kertainen verrattuna naisen kuolemanvaaraan, ja vaara oli korostunut nuoremmissa ikäluokissa. Odotetusti kaikkien naisten ja miesten, jotka vuonna 1981 olivat vuotiaita ja keskimäärin työkyvyltään huonompikuntoisia, arvioitiin siirtyvän aiemmin pois työelämästä kuin niiden henkilöiden, joiden työkyky oli alun perin keskimääräistä parempi. Tutkimus osoittaa, että ikääntyvien suomalaisten työntekijöiden työkyky heikkenee ennenaikaisesti, mikä voi johtaa suuriin sosiaalisiin ja taloudellisiin seurauksiin, koska uhkaava työvoimapula murentaisi hyvinvointivaltion perustaa. Siten on tärkeätä tutkia työkyvyn kehittymistä jo ennen 45 vuoden ikää, jolloin on vielä mahdollista puuttua kehityskulkuun työkykyä edistävin toimenpitein. Työajanodotteiden tarkastelu on hyödyllinen ja helposti tulkittavissa oleva tilastollinen tapa kuvata väestön työkyvyn ja työssä jatkamisen kehittymistä. Avainsanat: epidemiologian menetelmät, ikääntyvä työntekijä, pitkittäis- ja poikittaistutkimus, tilastot, työkyky, työajanodote 226
2 Ikääntyvien suomalaisten työajanodotteet kunta-alalla JOHDANTO Terveydentilaan ja työkykyyn liittyvät ongelmat lisääntyvät luonnollisesti väestön ikääntyessä. Tutkimustulokset osoittavat, että ikääntyvien suomalaisten työntekijöiden työkyky rapistuu ennenaikaisesti, mikä voi johtaa uhkaavan työvoimapulan vuoksi merkittäviin sosiaalisiin ja taloudellisiin seurauksiin. 15 Siten on tärkeätä tutkia työkyvyn kehittymistä jo ennen 45 vuoden ikää, jolloin on vielä mahdollista puuttua työterveyden kehityskulkuun. Kansainvälisen työjärjestön määritelmän mukaan ikääntyvä työntekijä on 45-vuotias tai sitä vanhempi henkilö. 43 Ikärajan asettaminen 45 vuodeksi on tietysti mielivaltainen; toisissa tutkimuksissa ikääntyväksi henkilöksi on määritelty yli 50- tai 55-vuotias. Tässä tutkimuksessa tarkastelemme työelämän laadun mittaamista huomioiden jäljellä olevista työvuosista sen osuuden, jolloin työntekijällä on hyvä työkyky. Tutkimuksen tarkoituksena oli arvioida, kuinka kauan yli 45- vuotias kunta-alan työntekijä keskimäärin jatkaa työelämässä ja minkä kuntoisena hän työtään tekee. Arviointia varten kehitimme uudella tavalla laskettavan tilastotieteellisen tunnusluvun, jota kutsumme työajanodotteeksi (working life expectancy). Tämä luku vastaa käsitteellisesti väestötieteessä käytettyä elinajanodotetta siinä mielessä, että se mittaa ajan, jonka tietyn ikäisen henkilön odotetaan tulevaisuudessa työskentelevän. Tällöin oletetaan, että toimintakyvyttömyys, sairastuvuus ja kuolleisuus säilyvät vallitsevalla tasolla. Työajanodote on tilastotieteellinen abstraktio, joka perustuu ikäryhmittäisiin kuolleisuuslukuihin sekä vallitseviin terveyden- ja työkykytiloihin. Työajanodotteen arviot johdetaan epidemiologisten tutkimusaineistojen ja väestötilastojen avulla. Työajanodotteen arviointi vaatii yleensä, että käytettävissä on tietoa väestön siirtymisestä alkuperäisestä terveydentilasta tai työkykyluokasta toiseen. Tällaista tietoa on saatavilla epidemiologisista kohorttitutkimuksista. Esimerkiksi Valkonen, Sihvonen ja Lahelma 41 laskivat Suomessa elinajanodotteen toimintakykyisillä ja toimintarajoitteisilla henkilöillä vuonna 1986 tehdyn kansallisen elinolosuhdetutkimusaineiston (otoskoko ) pohjalta soveltaen prevalenssi-pohjaista elinajan taulukosta laskettavaa ns. Sullivanin 32 menetelmää. Tämä menetelmä tuottaa painotettuna indeksinä ilmaistun elinajanodotteen, joka on mukautettu terveydentilaan tai toimintakykyyn. Tällä pääosin tavanomaiseen periodieloonjäämistaulukkoon perustuvalla menetelmällä ei kuitenkaan voida arvioida kohortin jäsenten terveydentiloihin liittyvien elinajanodotteiden jakaumaa terveydentilojen kesken. Davisin tutkimusryhmä 2, 3, 4 kehitti satunnaislukujen Markov-prosessiin tukeutuvan menetelmän Australian kansallisen terveystutkimuksen aineistojen (otoskoot ) analysointia varten. Tämä estimointimenetelmä mahdollistaa terveydentilasta toiseen siirtymätodennäköisyyksien arvioimisen kohortin ikääntyessä. Pitkittäistutkimukset ovat kuitenkin usein kalliita ja tyypillisesti ne kärsivät informaatiokadosta muutosten ja kohortin jäsenien epätäydellisen seurannan takia. Tämän vuoksi kohorttiin eri aikoina kohdistuneet, toisistaan riippumattomat poikittaistutkimukset on helpompi ja halvempi tapa laskea työajanodotteita. Tätä lähestymistapaa käyttäen voimme rekonstruoida ns. synteettisen kohortin (hypoteettinen ryhmä henkilöitä, joka muodostuu, kun lyhyeltä ajanjaksolta, esim. vuosi, kerättyä tutkimusaineistoa käsitellään ikään kuin se edustaisi yhtä kohorttia) avulla olennaiset osat pitkittäisaineiston kehityskulusta mallittaen eri työkykyluokkien muodostaman reunajakauman todennäköisyydet. Toisaalta arvioimme tietystä työkykyluokasta työkyvyttömyyseläkkeelle, tilaan muu elossa oleva siirtymisen ja kuoleman todennäköisyyksiä. Jälkimmäisessä tapauksessa analyysissä käytettiin yksilötasolla yhdistetyistä tiedoista laskettuja tilasta toiseen siirtyneiden henkilöiden lukumääriä. Työ ja ihminen 18 (2004):2,
3 M. Nurminen, ym. Todennäköisyyksien avulla laskimme työajanodotteet. Työajanodotteita ja eläkkeelle siirtymistä koskevia suomalaisia tutkimuksia on koottu bibliografiaan 33. Erityisesti on mainittava Hytin 11, 12 tutkimukset, joissa laskettiin elinajan, aktiiviajan ja eläkeajan odotteita sekä Sullivanin prevalensseihin perustuvalla menetelmällä että monitilamallin insidenssien avulla. Uusimmassa tutkimuksessa Hytti ja Nio 14 arvioivat työllisyysohjelman seurantaa ja työssäoloajan pituutta. Työajanodotteiden arviointi antaa osaltaan lisätietoa siihen mittavaan tietomäärään, jota ikääntyvien kuntatyöntekijöiden seurantatutkimuksesta on jo julkaistu. 36, 39, 40 Tutkijoina tarkoituksenamme ei ole osallistua yhteiskuntapoliittiseen keskusteluun pohtimalla tulosten merkitystä, emmekä olisi siihen päteviäkään. Tyydymme pohdinnassa lainaamaan muutamien alan asiantuntijoiden esittämiä mielipiteitä. AINEISTO JA MENETELMÄT Tässä työssä analysoimamme aineisto on peräisin Työterveyslaitoksella tehdystä ikääntyvien kuntatyöntekijöiden 11-vuotisseurantatutkimuksesta, jossa tehtiin poikittaiskyselyt vuosina 1981, 1985 ja Väestökohortti koostui edustavasta otoksesta kokoaikaisesti työllisiä kunta-alan työntekijöitä. Otoskoko oli ja otoksen iän vaihteluväli oli seurannan alussa vuotta (taulukko 1 s. 229). Analyysiin voitiin ottaa mukaan seitsemän syntymäkohorttia, joiden iät vaihtelivat 45 vuodesta 51 vuoteen vuonna Vanhempia syntymäkohortteja (52 vuodesta 58 vuoteen vuonna 1981) ei sisällytetty aineistoon, koska niiden seuranta ei yltänyt 11 vuoteen. Kolmannen seurannan aikana, kun henkilöt olivat vuotiaita, 18 % heistä työskenteli vielä, 5 % ei vastannut kyselyyn mutta ei ollut eläkkeellä, 30 % oli työkyvyttömyyseläkkeellä, 41 % kuului ryhmään muu elossa oleva (opiskelija, varusmies, vanhuuseläkkeellä tai vastaavalla eläkkeellä oleva) ja 6 % oli kuollut. Eläkkeelle siirtymistä koskevat tiedot saatiin Kuntien eläkevakuutuksen rekisteristä. Kuolleisuutta koskevat tiedot saatiin Tilastokeskuksen kuolinsyyrekisteristä. Työkyvyn määrittäminen perustui työntekijöiden itsensä suorittamaan arviointiin käyttäen hyväksi kehitettyä työkykyindeksiä. 38 Indeksi koostui seitsemästä muuttujasta, joilla mitattiin työkykyä, työoloja, terveyttä, fyysistä kuntoa, tyytyväisyyttä elämään, työssä viihtymistä ja ajatuksia eläkkeellesiirtymisestä. Seuraavassa työkyvyllä tarkoitetaan näiden indeksissä mukana olevien muuttujien kokonaisuutta. Analyysia varten pisteytimme indeksin asteikolle (0,1) ja jaoimme työkyvyn neljään luokkaan: 1 = erinomainen ( 0,85) 2 = hyvä (0,7 < 0,85) 3 = kohtalainen (0,5 <0,7) ja 4 = heikko (< 0,5). Näissä luokissa oli vastaavasti 21 %, 33 %, 32 % ja 14 % kyselyyn vastanneista henkilöistä vuonna 1981 (taulukko 1 s. 229). Kyselyaineistoa täydennettiin rekistereistä saaduilla tiedoilla työkyvyttömyydestä ja kuolleisuudesta. Työkyvyn ja työssäoloajan odotteiden arviointiin sovelsimme kohorttiaineiston analyysimenetelmiä. Työkykyluokkiin kuulumisen todennäköisyyksiä käsittelimme poikittaistutkimusten antamien kohortin reunajakaumien kautta. 2 Toisaalta tarkastelimme kohortin siirtymätodennäköisyyksiä työkyky- ja työssäolotilojen välillä. 3 Molemmissa analyyseissa käsittelimme havaintoja frekvenssiaineistoina, vaikkakin jälkimmäisessä tapauksessa ne saatiin yksilötason virtatietojen avulla. Olkoon p(x,y) todennäköisyys sille, että y- vuotias henkilö on edelleen työssä, kun hän oli aiemmin työssä x-vuotiaana. Tällöin määrittelemme työajanodotteen (working life expectancy) seuraavana lausekkeena 25 : e(x) = ½ + p(x, y) missä w on henkilön ikä hänen lakisääteisenä eläkkeelle siirtymisvuotenaan, jonka oletettiin 228
4 Ikääntyvien suomalaisten työajanodotteet kunta-alalla kaikille olevan 63 vuotta. Tässä aineistossa ikä vaihteli 45:stä 62 vuoteen. Vastaavasti määrittelemme x-vuotiaan henkilön työajanodotteen työkyky- tai työssäolotilassa i lausekkeena (working life expectancy of state i ) 25 e i (x) = p i (x)/2 + p j (x, y), i = 1,2,..., missä p i (x) on tilan i prevalenssi x-vuotiailla työntekijöillä, ja p i (x,y) on vastaavan tilan reunatodennäköisyys työntekijäkohortissa y-vuotiailla henkilöillä (y > x). Edelleen, jos työntekijä oli seurannan alussa vuonna t x:n ikäisenä tilassa i, niin määrittelemme ehdollisen työajanodotteen tilassa j lausekkeena (conditional working life expectancy of state j given initial state i at age x in year t ) 26 e ij (x) = ½ + p ij (x, y), kun j = i, i = 1,2,..., = p ij (x, y), kun j i, missä p ij on siirtymätödennäköisyys työkykytai työssäolotilasta i tilaan j. Kaavassa argumenttia t ei ole merkitty näkyviin, koska seurannan alkuvuosi oli kaikille Reuna- ja siirtymätodennäköisyydet voidaan mallittaa iän, vuoden ja mahdollisesti muiden selittävien muuttujien logistisena regressiolausekkeena. Työ-, eläkkeelläolo- ja elinajanodotteiden tilastotieteellinen arviointi tehtiin olettaen, että frekvenssit tuottanut stokastinen prosessi oli ajallisesti epäjatkuva ja epähomogeeninen Markovin ketju. Menetelmän matemaattinen perusta ja aineiston mallintamisen tilastotieteelliset yksityiskohdat on esitetty muualla. 25, 26 TULOKSET Taulukko 1. Kuntatyöntekijöiden kohorttiaineisto sukupuolen ja työssäolon tai työkyvyn mukaan poikkileikkaustutkimuksissa vuonna 1981, 1985 ja Työssäolo tai työkyky 1981 ikä: v Työllinen, työkyky: erinomainen hyvä kohtalainen huono ei tietoa työkyvystä Ei vastannut mutta ei eläkkeellä Taulukossa 1 on esitettynä tutkimusväestön jakautuminen työkyvyn ja työssäolon mukaan seurannan alkaessa sekä neljän ja seitsemän vuoden seurantojen jälkeen erikseen naisilla ja miehillä. Ensimmäisen jakson aikana jakaumat siirtyivät merkittävästi kohti huonompaa työkykyä. Esimerkiksi vuonna 1981 vastaajista 21 prosentilla oli erinomai- Työkyvyttömyyseläkkeellä tai henkilökohtaisella varhaiseläkkeellä Muu elossa oleva (opiskelija, varusmies, työttömyys-, vanhuustai muulla vastaavalla eläkkeellä oleva) 1985 ikä: v 1992 ikä: v nainen mies nainen mies nainen mies Kuollut Yhteensä Lähde: Ikääntyvien kuntatyöntekijöiden seurantatutkimusaineisto 36 Työ ja ihminen 18 (2004):2,
5 M. Nurminen, ym. miesten työkyvyn todennäköisyysjakauma iän mukaan hyvä työkyky kohtalainen työkyky huono työkyky ei työssä todennäköisyys, % ikä, vuosia Kuva 1. Miesten työkyvyn todennäköisyysjakauma iän mukaan. Kuva 1 nen työkyky, kun taas vuonna 1985 vastaava luku oli enää 12 prosenttia. Jälkimmäisellä jaksolla ( ) jakauman siirtyminen kohti huonoa työkykyluokkaa oli vielä vähän jyrkempi johtuen ensimmäistä jaksoa pitemmästä seuranta-ajasta. Esimerkiksi vuonna 1985 naisista 15 prosenttia oli huonokykyisiä, mutta vuonna 1992 vastaava luku oli noussut 20 prosenttiin. Kehityskulku oli samanlainen molemmilla sukupuolilla. Kuva 1 esittää mieskohortin reunajakaumien todennäköisyydet olla tietyn ikäisenä joko jossain kolmesta työkykyluokasta (luokat erinomainen ja hyvä työkyky yhdistettynä) tai työelämän ulkopuolella (opiskelijat, varusmiehet ja siviilipalvelusmiehet, työttömät, työkyvyttömyyseläkeläiset, vanhuuseläkeläiset ja muuta kuin työkyvyttömyyseläkettä saavat, kuolleet). Parhaimmassa työkykyluokassa olleiden työntekijöiden osuus väheni monotonisesti. Sukupuolten välillä oli kuitenkin havaittavissa huomattava ero: naisilla arvioitiin olevan miehiä parempi työkyky 52 vuodesta alkaen, mutta ero oli tilastollisesti merkitsevä vain ikäluokassa vuotta. Esimerkiksi todennäköisyys, että henkilöllä on erinomainen tai hyvä työkyky 55-vuotiaana oli naisilla 30,4 % ja miehillä 26,6 %; eron 95 %:n luottamusväli on 0,2 % 7,4 %. Kohtalaiseen työkykyluokkaan kuuluvien naisten osuus kaikista tutkituista naisista lisääntyi 48 vuoteen asti, minkä jälkeen se väheni. Samoin miespuolisten työntekijöiden vastaava osuus lisääntyi 50 vuoden ikään asti ja sitten väheni. Naisten osuus kohtalaisessa työkykyluokassa oli suurempi kuin miesten ikävälillä vuotta. Ero oli kuitenkin merkitsevä vain 58-vuotiailla. Huonokuntoisten osuus työntekijöistä oli suurin (yli 10 %) ikäluokassa vuotiaat, jonka ikäisinä naiset olivat suhteellisesti enemmän huonokuntoisia kuin miehet. Muissa ikäluokissa tilanne oli päinvastainen. Tässä työkykyluokassa sukupuolten välinen ero oli merkitsevä seuraavissa ikäluokissa: 45, 46, ja vuotta. Naisten osuus työssä jatkavista henkilöistä oli miehiä suurempi ikä- 230
6 Ikääntyvien suomalaisten työajanodotteet kunta-alalla miesten työajanodote työkyvyn ja iän mukaan työajanodote, vuosia hyvä työkyky kohtalainen työkyky huono työkyky ei työssä ikä, vuosia Kuva 2. Miesten työajanodote työkyvyn ja iän mukaan. 45-vuotiaan miehen työajanodotteet eri tiloissa olivat: hyvä työkyky 5,5, kohtalainen työkyky 4,5, huono työkyky 1,5 ja ei enää työssä 6,0 vuotta. Näiden lukujen summa eli maksimaalinen työajanodote on 17,5 vuotta, joka on kuviossa pystysuoran akselin pituus. vuosina 45 60, minkä jälkeen se oli miesten eduksi. Sukupuolten välinen ero oli tilastollisesti merkitsevä 45 ja vuoden ikäisillä työntekijöillä. Kuva 2 esittää miesten jäljellä olevan työajanodotteen eri työkykyluokissa. Laskelmassa oletettiin, että kuntatyöntekijä jää eläkkeelle viimeistään täytettyään 63 vuotta ja että seurannan aikaisin aloittamisaika on ikäintervallin (45, 46) puolivälissä. Näin ollen 45-vuotiaan henkilön maksimaalinen työssäoloaika on vuotta. Yleisesti x-vuotiaan henkilön jäljellä olevan työssäoloaika on enintään 62 x + ½ vuotta. Tästä ajasta miespuolisen työntekijän arvioitiin työskentelevän keskimäärin 11,5 vuotta ja naispuolisen työntekijän 12,3 vuotta. Miesten työajanodote oli 5,5 vuotta henkilöllä, jolla on erinomainen tai hyvä työkyky, 4,5 vuotta kohtalaisen työkykyisellä ja 1,5 vuotta huonokykyisellä. Naisten työajanodotteet vastaavissa työkykyluokissa olivat 5,7, 5,0 ja 1,6 vuotta. Naisten keskimääräinen odotettu työskentelyaika oli pitempi kuin miehillä ikävuosina 45 58, minkä jälkeen ero oli miesten eduksi. Tilastollisesti merkitseviä erot olivat vuotiaina. Esimerkiksi 51-vuotiailla naisilla työssäoloajan odote erinomaisessa tai hyvässä työkykyluokassa oli 2,6 vuotta ja miehillä 2,3 vuotta; ero oli tilastollisesti merkitsevä (95 %:n luottamusväli 0,02 0,54). Odotusten mukaisesti kaikkien naisten ja miesten, jotka vuonna 1981 olivat vuotiaita ja keskimäärin työkyvyltään huonompikuntoisia, arvioitiin siirtyvän aiemmin pois työelämästä kuin niiden henkilöiden, joiden työkyky oli alun perin keskimääräistä parempi. Merkittävä tulos oli, että siirtymisen huonosta hyvään tai erinomaiseen työkykyluokkaan arvioitiin lisäävän 45-vuotiaan henkilön työssäoloaikaa keskimäärin neljä vuotta sekä miehillä (kuva 3 s. 232) että naisilla. Työssä jäljellä olevan ajan sekä työkyvyttömyyseläkkeellä oloajan ja muun elossaoloajan jakautumista on havainnollistettu kuvassa 4 (s. 232). Kuntatyöläisen täyttäessä 49 vuotta hänen oli mahdollista jatkaa työssä enintään Työ ja ihminen 18 (2004):2,
7 M. Nurminen, ym. hyvän ja huonon työkyvyn vaikutus työajanodotteeseen 5 4 huono työkyky hyvä työkyky työajanodote, vuosia ikä, vuosia Kuva 3. Hyvän ja huonon työkyvyn vaikutus miesten työajanodotteeseen. Esimerkiksi 45-vuotiaan miehen työajanodotteet tilassa erinomainen/hyvä työkyky oli 5,5 vuotta ja tilassa huono työkyky 1,5 vuotta. Nämä luvut näkyvät kuviossa pystysuoralla akselilla. Niiden erotus eli 5,5 1,5 = 4,0 vuotta on se lisä työajanodotteessa, joka saavutetaan siirtymällä huonosta hyvään työkykytilaan. miesten työssä- ja eläkkeelläoloajan odotteet iän mukaan jäljellä olevan ajan odote, vuosia kuollut eläkkeellä tai muu elossa oleva työkyvyttömyyseläkkeellä työssä ikä, vuosia Kuva 4. Miesten työssä-, eläkkeelläolo- ja elinajanodote iän mukaan. Aineisto: Työterveyslaitoksen työajanodote -tutkimus
8 Ikääntyvien suomalaisten työajanodotteet kunta-alalla 2: muu elossa oleva p 3 = 49% P p 1 = 17% 1: työssä 3: työkyvytön tai kuollut p 2 = 34% Ikä vuosia Kuva 5 (de Finettin diagrammi). Tilojen (1 = työssä, 2 = työkyvyttömyyseläkkeellä tai kuollut, 3 = vanhuuseläkkeellä tai muu elossa oleva) todennäköisyysjakauma 62-vuotiaille miehille esitettynä pisteenä P, josta laskettu etäisyys tasasivuisen kolmion (korkeus = 1) tilaa i edustavan kulman vastakkaiselle sivulle on tilan todennäköisyys p i (i = 1, 2, 3). Esimerkiksi arvio työssäolon todennäköisyydelle 62 vuoden iässä on p 1 = 17 %. Ikäryhmittäisten pisteiden (todennäköisyyksien) muodostama polku kuvaa arviot synnyttänyttä stokastista prosessia. De Finettin 29 diagrammi tulkitaan tilastomatemaattisesti seuraavasti: Sijoitetaan olotilan i prevalenssiin P i nähden verrannollinen massa tasasivuisen kolmion kulmaan ja lasketaan kolmion painopiste P. Tällöin etäisyys P:stä kulman vastakkaiselle sivulle on p i. x-y-tasossa P:n koordinaatit ovat Σ i p i x i ja Σ i p i y i, missä x i ja y i ovat kulman i koordinaatit. Jos kolmion korkeus on 1, niin piste P määrittelee tilojen yhteisen todennäköisyysjakauman, (p 1, p 2, p 3; p 1 + p 2 + p 2 = 1). 14 vuotta. Miesväestössä nämä vuodet odotettavasti jakaantuivat keskimäärin seuraavasti: 8,9 vuotta työssä, 2,8 vuotta työkyvyttömyyseläkkeellä, 1,7 vuotta tilassa muu elossa oleva, ja 0,6 vuotta menetettiin ennenaikaisen kuoleman kautta. Naisilla vastaava henkilövuosijakauma oli: 9,2 vuotta työssä, 2,3 vuotta työkyvyttömyyseläkkeellä, 2,2 vuotta tilassa muu elossa oleva, ja 0,2 vuotta kuolleena. Työelämässä pysymisen todennäköisyys laski luonnollisesti ikääntymisen myötä molemmilla sukupuolilla. Saavutettaessa 60 vuoden ikä vain 30 % miehistä ja 28 % naisista oli vielä työelämässä, mikä osoittaa, että valtaosa kunnallisista työntekijöistä siirtyi pois työväestöstä ennen lakisääteistä eläkeikää. 62 vuoden ikäisenä vain 17 % miehistä ja 12 % naisista jatkoi työssä. Miehillä oli 43 %:n riski siirtyä työkyvyttömyyseläkkeelle ennen 63 vuoden ikää, naisilla riski oli vain 26 %. Miehen vastaava todennäköisyys siirtyä tilaan muu elossa oleva oli 34 %, kun se naisilla oli paljon suurempi, 59 %. Miesten riski kuolla ennen 64 ikävuotta oli 6,3 %, naisilla riski oli 3,8 %. Kuva 5 (de Finettin diagrammi 29 ) havainnollistaa eri tilojen todennäköisyysjakauman miehille ikävuosille POHDINTA Tässä työssä sovellettiin 25, 26 Davisin tutkijaryhmän 2, 3, 4 kehittämää menetelmää aineiston analysointiin. Menetelmän tärkein ero ja etu verrattuna tavanomaisiin frekvensseihin perustuviin menetelmiin 12, 32 on, että siinä frekvenssit korvataan parametrisoiduilla mul- Työ ja ihminen 18 (2004):2,
9 M. Nurminen, ym. tinomijakauman todennäköisyyksillä, jotka sitten estimoidaan modernilla regressioanalyysitekniikalla 21. Tämä uusi lähestymistapa mahdollistaa useiden selittävien tekijöiden mukaan ottamisen regressiomalliin ja niiden vaikutusten tilastollisen testaamisen analyyttisesti, ei vain numeerisesti kuvaten. Tässä tutkimuksessa mallissa oli samanaikaisesti mukana ikä ja vuosi, mutta tämä uusi lähestymistapa mahdollistaa monien selittävien tekijöiden mukaan ottamisen regressiomalliin. Davisin ryhmän menetelmällä on mahdollista analysoida sekä useita poikkileikkausaineistoja 25 samanaikaisesti että pitkittäisaineistoja 26. Väestötieteellisesti kyse on ns. synteettisistä ikäkohorteista. Ne edustavat hypoteettisia väestöryhmiä, joiden demografisia muutoksia kuvaavien parametrien (esim. kuolemanvaara) oletettiin pysyvän vakioina yhden vuoden aikana. Koska 11 vuoden seurantajaksolla oli vain kolme poikkileikkaustutkimusta, kasvatettiin aineiston kokoa stokastisen interpolaation kautta. Maailman terveysjärjestö 44 määrittelee toimintakyvyttömyyden rajoittuneisuutena tai kyvyttömyytenä suorittaa toimintaa normaalilla tavalla. Vaikka toimintakyvyttömyyden prevalenssi poikkeaa väestöstä toiseen, niin kaksi havaintoa on yleisesti johdonmukaisia. Ensiksi, terveydentilaan ja toimintakykyyn (tai pikemminkin vajaaseen toimintakykyyn) liittyvät ongelmat lisääntyvät luonnollisesti ikääntyessä. Toiseksi, suurempi osa naisista on toimintakyvyttömiä miehiin verrattuna (yhdysvaltalaiset tutkimukset) 22, 23. Jälkimmäinen havainto johtuu siitä, että naiset elävät (Suomessa noin seitsemän vuotta) kauemmin kuin miehet, joten myös odotettavissa oleva toimintakyvyttömyysaika on heillä miehiä pitempi 7. Toimintakyvyttömyys on kuitenkin eri käsite kuin työkyvyttömyys. Suomalaisessa kunta-alan työntekijäväestössä työkyvyttömyyseläkkeellä olevien miesten osuus oli suurempi kuin naisten (taulukko 1 s. 229) 5. Suomessa (toisin kuin esimerkiksi Ruotsissa ja Norjassa) työkyvyttömyyseläkkeellä olevien miesten osuus on naisten osuutta suurempi myös muilla sektoreilla kuin kunta-alalla. Nämä tilastot voidaan selittää usealla tavalla. Naiset toimivat miehiä enemmän sellaisilla aloilla, joilla on ollut ja on paljon alennettuja ammatillisia eläkeikiä, joten osa naisista ei ehdi sairastaa niin paljon, että joutuisivat työkyvyttömyyseläkkeelle. Naisilla on paljon sellaisia vaivoja, jotka koetaan subjektiivisesti vaikeina, mutta joissa objektiivinen lääketieteellinen löydös jää lieväksi. Tällaisia ovat esimerkiksi erilaiset tuki- ja liikuntaelimistön kiputilat, mm. fibromyalgia. Eläkelaitos voi arvioida näistä tiloista johtuvan työkyvyn aleneman paljon vähäisemmäksi kuin itse työntekijä, mikä voinee lisätä naisten eläkeanomusten hylkääviä ratkaisuja. Periaatteessa arvioinnissa ei liene eroja sukupuolen mukaan, mutta tällaisten lievien vaivojen kasaantuminen naisille voisi selittää osan sukupuolten välisestä erosta. Miehet työskentelevät kunta-alalla naisia useammin teknisissä ja fyysisesti raskaissa ulkotöissä (esim. rakennustyössä). Tällaisissa tapauksissa työkyvyttömyyseläkkeiden hylkääminen on epätodennäköisempää: esimerkiksi Keskinäinen Vakuutusyhtiö Etera (ent. Työeläkekassa), jossa on vakuutettu muun muassa rakennus-, satama- ja maatyöväki, on hylännyt eläkeanomuksia harvemmin (henkilökohtainen tiedoksianto: Esko Matikainen). Miehillä on myös suurempi vaara kärsiä työtapaturma tai saada työperäinen sairaus kuin naisilla 18. Miesten sairastavuus on usein objektiivisesti helpommin havaittavaa ja siihen liittyy herkemmin kuolemanvaara (tapaturmat, sydän- ja verisuonitaudit) kuin naisten sairastavuuteen (tuki- ja liikuntaelinoireilu). Useampi mies kuin nainen on vaativassa johtajan asemassa, johon puolestaan liittyy psykologista stressiä. Miesten ja naisten työkykyerot kuitenkaan tuskin selittyvät johtajuudella, sillä ainakin työkyvyttömyyseläkkeelle siirrytään enemmän suorittavasta kuin johtavasta työstä. 234
10 Ikääntyvien suomalaisten työajanodotteet kunta-alalla Yksi selitys on naisten ja miesten erilainen sairastavuusmalli suhteessa työkyvyttömyyseläkkeen kriteereihin. Toisaalta naisvaltaisiin ammatteihin (esimerkiksi vuorotyötä tekevä sairaanhoitaja) liittyy psykologisia riskitekijöitä, jotka voivat aiheuttaa työperäistä stressiä 19. Ammatillisen kuntoutuksen tarjoamisessa ja toteutumisessa ei Suomessa kunta-alalla ole tiettävästi sukupuolieroja. Naiset tosin työskennellessään hoito- ja hoiva-aloilla voivat ehkä helpommin löytää kevyemmän työn, koska työpaikat ovat suuria ja mahdollisuuksia on tyypillisiä miesaloja enemmän. Toisaalta kuntoutettujen määrät ovat aika pieniä, ja kun miehiä on muutenkin paljon vähemmän kunta-alalla (vuoden 1981 alussa miehiä oli 28 % ja naisia 72 %); tämä ei liene merkittävää. Korvattu työkyvyttömyyseläke perustuu lain mukaan aina lääketieteellisesti todennettuun sairauteen. Sen sijaan toimintakykyä koskevissa terveystutkimuksissa toimintakyky määritellään henkilön kykynä suoriutua jokapäiväisissä toiminnoissa luvulla pohjoismaissa naisten ammatilliset toimet kuuluivat miesten toimia sosiaalisesti alempiin luokkiin. Tämän takia sukupuolten väliset erot työskentelyolosuhteissa voivat vaikuttaa työkykyindeksiin, joka perustuu henkilön omaan arviointiin. 31 Toisaalta työskentelyolosuhteet ovat olennainen osa työkykyindeksiä, ja niiden tuleekin vaikuttaa indeksiin. On myös näyttöä siitä, että naisilla on taipumus valittaa oireitaan miehiä useammin 24. Oli asianlaita kuinka tahansa, henkilöiden, joilla oli hyvä tai erinomainen työkyky, jäljellä oleva elinajanodote 63 vuoden ikään asti oli kaikissa ikäluokissa miehillä lyhyempi kuin naisilla. Tutkimuksemme osoittaa, että ikääntyvien kuntatyöntekijöiden työntekijöiden työkyky rapistuu ennenaikaisesti, mikä voi johtaa vakaviin sosiaalisin ja taloudellisiin seurauksiin uhkaavan työvoimapulan vuoksi. Siten on tärkeätä tutkia työkyvyn kehittymistä jo ennen 45 vuoden ikää, jolloin on vielä mahdollista puuttua kehityskulkuun työkykyä edistävin toimenpitein. Kun on diagnosoitu sellainen työkykyä heikentävä sairaus, että henkilön työkyky luokitellaan huonoksi, niin peli on hyvin pian menetetty, sillä tässä työkykyluokassa 45-vuotiaan henkilön jäljellä olevan työajanodote on vain 1,5 vuotta. Työterveyslaitoksen seurantatutkimuksen mukaan ikääntyvien työkykyä ylläpitävän toiminnan neljä kohdealuetta (työn vaatimukset ja työympäristö, työntekijöiden voimavarojen ja terveyden tukeminen, ammattitaidon ylläpitäminen sekä työn organisaatio ja työyhteisö) olivat yhteydessä työkykyindeksillä mitattuun työkykyyn. 37 Toisaalta huono työkyky oli yhteydessä eläkeasioihin. Vaikka olisi myös tärkeätä pohtia, mitä työelämän muutos ja esimerkiksi työllisyyden ja sosiaaliturvan kehitys vaikuttavat koettuun tai eläkekriteerein määriteltyyn työkykyyn, on näiden aihepiirien pohdiskelu kuitenkin tämän tutkimuksen tavoitteiden ulkopuolella, ja tyydymme viittaamaan Kansaneläkelaitoksen julkaisuun. 13 Tutkimuksessa seuratut suomalaisen kuntatyöntekijöiden kohorttiaineiston henkilöt olivat kokoaikaisesti työelämässä mukana seurannan alkaessa vuonna Siten heidän työssäolostatuksensa kohorttiin tullessa vaikutti suurin piirtein samalla lailla kaikkien henkilöiden työssäolotilaan toisen kyselyn aikana vuonna 1985, eikä se juuri vaikuttanut siirtymiseen työssäolotilasta vuonna 1985 työssäolotilaan vuonna Toisaalta kahden viimeisen kyselyn välille ajoittuu yksilöllisen varhaiseläkkeen voimaan tulo. Koska suuri joukko ikääntyneitä työntekijöitä siirtyi tälle eläkkeelle, viimeisen kyselyn aikana työssä olleet tai työkyvyttömyyseläkkeellä olleet ovat eri lailla valikoituneita kuin aiemmissa kyselyissä. Valikoituvuus voi vaikuttaa tuloksiin, kun vertaillaan työkyvyn muutoksia jaksoina ja Tehdyssä analyysissa, jonka tulokset julkaistaan muualla 25, arvioitiin siirtymätodennäköisyydet työkykyluokkien 1 = erinomainen tai hyvä ja 2 = kohtalainen tai heikko välillä erikseen peräkkäisten neljän ja seitsemän seurantavuo- Työ ja ihminen 18 (2004):2,
11 M. Nurminen, ym. den aikana. Samoin arvioitiin luokista 1 ja 2 siirtymätodennäköisyydet työssäolo- ja terveydentiloihin 3 = työkyvytön tai kuollut ja 4 = muu elossa oleva. Valikoituvuus näytti kohottavan merkitsevästi todennäköisyyttä siirtyä kohtalaisesta tai heikosta työkykyluokasta tilaan 3 jälkimmäisellä jaksolla molemmilla sukupuolilla, mutta sillä ei ollut vaikutusta esimerkiksi siirtymistodennäköisyyteen luokasta 1 luokkaan 2 eri jaksoina. Tutkimusaineisto koostui kuntatyöntekijöitä koskevista tiedoista. Kunta-alalla on erityispiirteitä, kuten naisvaltaisuus, korkea keskiikä, korkea koulutustaso sekä sosiaali- ja terveysalojen suuri edustus. Siitä huolimatta voidaan olettaa, että eri työkykyluokista työelämän ulkopuolelle siirtymistä koskevat vertailevat tulokset eivät ole sidoksissa kunta-alan erityispiirteisiin, vaan ne ovat ainakin suuntaa antavina yleistettävissä muille sektoreille. Sen sijaan työajanodotteita koskevat absoluuttiset vuosimäärät ovat riippuvaisia kunta-alan virallisista eläkei istä. Analysoitu tutkimusaineisto viittaa ajanjaksoon vuotta sitten, jolloin eräiden kunnallisten ammattien (kuten palomies, bussinkuljettaja ja sairaanhoitaja) virallinen eläkeikä oli vain 55 vuotta, mikä on useita vuosia alhaisempi kuin vuonna Vuonna %:lla kunta-alan työntekijöistä oli virallisena eläkeikänä 63 vuotta, 35 %:lla se oli vuotta, ja vain 3 %:lla se oli alle 58 vuotta. Nykyisin kunta-alan työntekijöiden virallinen eläkeikä vaihtelee vuoden välillä. Tässä tutkimuksessa työajanodotteiden laskemisessa yleiseksi eläkeiäksi otettiin 63 vuotta. On myös syytä ottaa huomioon, että kuntaalalla on käytetty huomattavasti yksityisiä aloja vähemmän työkyvyttömyysputkea työstä poistumisen väylänä 6. Keskimääräinen eläköitymisikä nousi Suomessa vuodesta 1995 vuoteen 2000 kahdella vuodella, 57:stä 59:ään 35. Toisaalta Kansallisen Ikäohjelman 20 laskennallinen eläkkeelle siirtymisikä kasvoi samalla aikavälillä noin vuodella, ja työeläkkeelle siirtymisiän keskiarvo, mediaani ja odote eivät muuttuneet juuri lainkaan 17. Vuonna 2001 työelämässä oli 65 vuoden eläkeiän ylittäneitä 3 %. Minkälaisen kuvan työajanodotteen kestot eri työkykytasoilla antavat kuntatyöntekijöiden selviytymisestä? Onko puolitoista vuotta huonotyökykyistä aikaa 45-vuotiaan henkilön työajanodotteessa paljon vai vähän? Vastaus näihin kysymyksiin riippuu siitä, mikä valitaan vertailuväestöksi. Jos tarkastellaan työajanodotetta prosentuaalisesti jäljellä olevasta elinajasta 63 vuoteen saakka, niin esimerkiksi 45-vuotias naispuolinen kuntatyöntekijä oli työssä 70 % ajan maksimaalista 17,5 vuoden työajanodotteesta (63 ikävuoteen asti). Miehillä vastaava luku oli 66 %. Yli puolella naisista ja miehistä oli tänä työssäoloaikana kuitenkin huono tai kohtalainen työkyky. Siten huomioiden kunta-alan yleistä alhaisempi eläkkeellesiirtymisikä on todettava, että hyväkykyisenä työskentely kunta-alalla jäi keskimäärin 12 vuoteen, mitä ei voi pitää hyvänä tuloksena. On kuitenkin muistettava, että tämä tulos kuvaa työolosuhteita pääasiassa 1980-luvulla. Sen jälkeen työelämässä tapahtuneiden muutosten vaikutuksia työajanodotteisiin koko Suomen väestössä on tarkasteltu toisaalla 27. Työkyvyttömyyseläkkeelle (mukaan lukien yksilölliset varhaiseläkkeet) siirryttiin Suomessa vuonna 2001 keskimäärin (mediaani) vuoden iässä 5. Eläkkeelle siirtymisen myöhentäminen on hyväksytty eläkejärjestelmässä ja koko suomalaisessa yhteiskunnassa keskeiseksi eläke- ja työvoimapoliittiseksi tavoitteeksi 42. Keskimääräisen eläkkeelle siirtymisiän käsitteeksi mielletään tavallisesti jonain tiettynä vuonna eläkkeelle siirtyneiden ihmisten keski-ikä. Eläkkeelle siirtyvien keskiikä on kuitenkin sattumanvarainen mittari. Pellisen, Kanniston ja Korpelan 28 mukaan eläkkeellesiirtymisiän odote on käyttökelpoisempi menetelmä vastaamaan kysymyksiin työ- ja eläkepoliittisten tavoitteiden saavuttamisesta. Tässä työssä sovellettu työajanodote on samantapainen mittari kuin Pellisen tutkimusryhmän 28 kehittämä eläkkeelle siirtymisiän 236
12 Ikääntyvien suomalaisten työajanodotteet kunta-alalla odote, mutta kehittämämme menetelmän merkittävä etu on, että työssä- ja eläkkeelläoloajan odotteita voidaan selittää monimuuttujamallin avulla. Voitaisiin ehkä väittää, että Suomessa ei ole erityisen vaikeata päästä työkyvyttömyyseläkkeelle, koska viime vuosina eläkejärjestelmissä on hyväksytty noin 80 % hakemuksista. Toisaalta 20 % hakemuksista hylätään vuoden jatkuneen sairauspäivärahajakson jälkeen. Huunan-Seppälä 9 luettelee seikkoja, jotka liittyvät koettuun työkyvyn alenemiseen: työn vaatimusten lisääntyminen, huono perehtyminen tai osaaminen, huonot henkilösuhteet, kuormittuminen, vähäinen tuki työtovereilta tai esimiehiltä, yksityiselämän tapahtumat, sairauden tai tapaturman aiheuttama pitkittyvä vajaakuntoisuus, pitkä poissaolo työstä tai työelämästä, työttömyys, jne. Kaikki nämä ongelmat eivät ole sairauden aiheuttamia, eikä niitä pitäisi siten tutkia ja hoitaa sellaisina. Kansaneläkelaitoksen työryhmä on ehdottanut tehokkaita keinoja ennenaikaiselle työkyvyttömyyseläkkeelle siirtymisen ehkäisemiseksi, esimerkiksi koulutus, kuntoutus, työtehtävien muutos, työterveyspalvelut sekä työsuojelulliset ja työnjohdolliset toimenpiteet 10. Kuvassa 4 (s. 232) esitetyn työajanodotteen merkitys kasvaa entisestään kun ns. suuriin ikäluokkiin kuuluvat henkilöt (toisen maailmansodan jälkeen vuosina syntyneet ikäluokat olivat 30 % suurempia kuin niitä edeltävät ikäluokat ja suhteellisesti Euroopan suurimpia) saavuttavat muutamassa vuodessa eläkeiän. Vuonna 2005 he ovat vuotiaita ja heillä alkaa olla yhä enemmän työkykyongelmia, kun sairaudet lisääntyvät ja työn vaatimukset muuttuvat. He tarvitsevat tulevina vuosina vaativampia ja kalliimpia terveydenhuollon palveluja sekä lääketieteellisiä hoitoja. Työvoiman ikääntyessä pitkäaikaissairaiden osuus työvoimasta lisääntyy. Varautuakseen tähän demograafiseen ikääntymiskehitykseen ja erityisesti lievittääkseen kasvavia eläkekustannuksia eduskunta hyväksyi vuonna 2003 uudet yksityisen alan eläkelait, jotka sisältävät useita uudistuksia työeläkkeisiin. Ensiksi: Mahdollisuutta siirtyä varhennetulle vanhuuseläkkeelle siirretään 60:sta 62 ikävuoteen ja työelämässä olon takarajaa 65:stä 68 ikävuoteen. On myös huomattava, että työkyvyttömyyseläkkeelle siirtymistä helpotetaan vain vuotiailla. Ikärajojen muutosten ohella eläkkeelle siirtymisiän myöhentämiseen pyritään muun muassa vuotiaiden kannustinkarttumalla. Kannustusten hillitsemisessä tärkeä uudistukseen liittyvä seikka on elinaikakertoimen käyttöönotto. Vähentämättömänä vanhuuseläkkeen voi saada aikaisintaan 63-vuotiaana. Toiseksi: Työkyvyttömyyseläkkeelle siirtymistä ei yleisesti helpoteta. Muutos liittyy yksilöllisen varhaiseläkkeen lakkauttamiseen. Tämä eläke on tarkoitettu päästämään eläkkeille sellaisia henkilöitä, joiden työkyky on heikentynyt mutta ei oikeuta työkyvyttömyyseläkkeeseen. Yksilöllinen varhaiseläke ikään kuin sulautetaan varsinaiseen työkyvyttömyyseläkkeeseen siten, että 60 vuotta täyttäneiden työkyvyn arvioinnissa käytetään nykyisen yksilöllisen varhaiseläkkeen kaltaisia kriteereitä eli painotetaan työkyvyttömyyden ammatillista luonnetta. Kolmanneksi: Yksilöllistä varhaiseläkettä ei myönnetä enää vuoden 1943 jälkeen syntyneille. Sitä vanhemmilla oikeus säilyy. (Yksilöllisen varhaiseläkkeen ikäraja nousi 60 vuoteen vuonna 2002.) Neljänneksi: Osa-aikaeläkkeen raja nostetaan 56:sta 58 ikävuoteen vuonna 1947 ja sen jälkeen syntyneillä. Osa-aikaeläke pienentää myöhemmän vanhuuseläkkeen määrää. Viidenneksi: Työttömyyseläke lakkautetaan. Nämä uudistukset tulevat voimaan vuonna Työ ja ihminen 18 (2004):2,
13 M. Nurminen, ym. On laskettu, että Suomessa on käyttämätöntä työvoimavaraa yhteensä henkilöä (työllinen työvoima 2,6 miljoonaa). Ei ole realistista odottaa, että Suomea uhkaava työvoimapula voitaisiin korvata maahanmuutolla. Suomessa oli työllistä ulkomaalaista vuoden 2002 lopussa. Varsinkin opiskelijat ovat varsin hyvää työvoimareserviä tulevaa tarvetta ajatellen. Työttömistä henkilöistä on 30 % tai enemmän opiskelijoita. Suomen oma työtön väestö voisi olla lähiajan tärkein työvoimaresurssi. Sen työllistäminen olisi välttämätöntä, kun pyritään ratkaisemaan suurten ikäluokkien työvoimasta poistumisen aiheuttama ongelma. Työmarkkinoiden vaatimukset ovat kuitenkin sellaiset, ettei suurella työttömien joukolla ole sinne mahdollisuuksia. Historian professori Juha Siltalan mukaan työelämässä pärjäävät vain koulutetuimmat, liikkuvimmat ja tuottavimmat hekin vain 30-vuotiaista 50- vuotiaiksi: Ahkerakaan työ ei nykyisin vapauta työntekijää ulkoisista paineista eikä anna hänelle tunnetta, että hän on omalla paikallaan riittävä. 30 Eläkeläiset ovat myös suuri työvoimareservi vuotiaiden määrä kasvaa Suomessa :lla eli 40 %:lla vuoteen 2015 mennessä. Työterveyslaitoksen professorit Juhani Ilmarinen ja Harri Vainio ovat huomauttaneet, että yksilön henkiset ja sosiaaliset edellytykset pysyvät hyvinä tai jopa paranevat iän myötä, vaikka fysiikka heikkenee. Tämä mahdollistaa monelle pitemmän työelämän. 16 Kun iäkkäät ovat entistä paremmin koulutettuja, osa heistä voitaisiin työllistää sopivilla palkka- ja työehdoilla. Kaikki eivät halua kokoaikaiseen työhön. Sosiologian professori Tapani Valkosen mielestä monet voisivat olla kuitenkin halukkaita osavuotiseen tai -aikaiseen työhön, joka vastaisi heidän taipumuksiaan ja työkykyään. 8 Hänen mukaansa siis pitäisi luoda seniorien työmarkkinat. Kansantaloustieteen professori Erkki Koskela esitti työttömyysongelman rakenteellisiksi ratkaisuiksi työmarkkinoiden jäykkyyksien purkamista. Hän korosti, että työttömyyden kasvaminen liittyy työmarkkinainstituutioiden muutosten vuorovaikutukseen eikä yksittäisiin muutoksiin 34. Näihin tekijöihin Koskela lukee seuraavat: työn verotus työstandardit ja työsuhdeturva ammattiyhdistysliikkeen rooli neuvottelujärjestelmät minimipalkat työttömyyskorvausjärjestelmä aktiivinen työvoimapolitiikka koulutuspolitiikka ja maantieteellisen liikkuvuuden mahdollisuudet. Näiden tekijöiden keskinäiset suhteet vaikuttavat myös työllisyyden kehitykseen. Vuosina toteutettu Kansallinen Ikäohjelma 20 pyrki ratkaisemaan eläkeongelman kehittämällä uusia keinoja työolojen parantamiseksi ja edistämällä ikääntyvien työntekijöiden työkykyä. Ohjelman loppupuolella ( ) painottui yritysten johdon ja henkilöstön työkykyä ylläpitävä koulutus. Ohjelman arvioinnissa todettiin, että työkykyä ylläpitävän toiminnan asema on vakiintunut työpaikoilla, mutta kuva ikääntyneiden työkyvyn ja jaksamisen kehittymisestä kaipaa täsmennystä 1. Tässä tutkimuksessa käytetty työajanodotteiden tarkastelu on helposti tulkittavissa oleva tilastollinen tapa kuvata väestön työkyvyn ja työssä jaksamisen kehitystä. KIITOKSET Kiitämme Kaija Tuomea ja Jorma Seitsamoa siitä, että he antoivat tutkimusaineiston käyttöömme, sekä Tuula Nurmista, Juhani Ilmarista, Esko Matikaista ja aikakauskirjan asiantuntijoita arvokkaista kommenteista. 238
14 Ikääntyvien suomalaisten työajanodotteet kunta-alalla KIRJALLISUUS 1. Arnkil R, Hietikko M, Mattila K, Nieminen J, Rissanen P & Spangar T: Kansallisen ikäohjelman arviointi. Sosiaali- ja terveysministeriön selvityksiä 2002:2. Helsinki Davis BA, Heathcote CR & O Neill TJ: Estimating cohort health expectancies from cross-sectional surveys of disability. Statistics in Medicine 20 (2001) Davis BA, Heathcote CR & O Neill TJ: Estimating and interpolating a Markov chain from aggregate data. Biometrika 89 (2002) Davis BA, Heathcote CR, O Neill TJ & Puza BD: The Health Expectancies of Older Australians. Demography Working Paper No. 87, Demography Program, RSSS. Australian National University, Canberra workingpapers.html ( ). 5. Eläketurvakeskus (ETK), Kansaneläkelaitos (KELA): Tilasto Suomen eläkkeensaajista ETK, KELA, Helsinki Forma P & Halmeenmäki T: Eläkkeelle siirtyminen kunta-alalla 1990-luvulla. Makrotason näkökulma. Teoksessa: Suomalaisen sisäpolitiikan alueellinen rakenne, s Toim. Loikkanen HA & Saari J. Sosiaali- ja terveysturvan keskusliitto, Helsinki Guralnik JM, Land KC, Blazer D, Fillenbaum GG & Branch LG: Educational status and active life expectancy among older blacks and whites. New England Journal of Medicine 329 (1993) Helsingin Sanomat, Sosiologi: Maahanmuuttajat eivät pelasta Suomea työvoimapulasta. Hannele Tulonen. 9. Huunan-Seppälä A: Työkyvyttömyyseläkkeiden ongelmia voidaan ehkäistä. Helsingin Sanomat, Huunan-Seppälä A, Järvisalo J, Laine A, Pirttimäki R, Rissanen P, Seppälä ML, Talo S & Virta L: Työkyvyttömyyseläkehakemusten hylkäämiseen liittyvien ongelmien ehkäisystä. Sosiaali- ja terveysturvan selosteita 21. Kansaneläkelaitos, Helsinki Hytti H: Odotettavissa oleva elinaika, aktiiviaika ja eläkeaika. Kansaneläkelaitoksen julkaisuja T2:20, Helsinki Hytti H: Elinajan taulun monitilamallin soveltaminen eläke- ja aktiiviajan odotteisiin. Kansaneläkelaitoksen julkaisuja T2:21, Helsinki Hytti H: Varhainen eläkkeelle siirtyminen Suomen malli. Kansaneläkelaitoksen tutkimuksia 32, Helsinki Hytti H & Nio I: Työllisyysohjelman seuranta ja työssäolon pituus. Työpoliittinen Aikakauskirja 1/ Ilmarinen J: Ikääntyvä työntekijä Suomessa ja Eurooopan unionissa tilannekatsaus sekä työkyvyn, työllistyvyyden ja työllisyyden parantaminen. Työterveyslaitos, Sosiaali- ja terveysministeriö. Työministeriö, Helsinki Ilmarinen J & Vainio H: Eläkeuudistus tarvitsee rinnalleen muutoksia työelämässä. Helsingin Sanomat, Kannisto J, Klaavo T, Rantala J & Uusitalo H: Missä iässä eläkkeelle? ETK:n raportteja 32:2003. Eläketurvakeskus (ETK), Helsinki Karjalainen A, Aalto L, Jolanki R, Keskinen H, Mäkinen I, Saalo A: Occupational diseases Helsinki, Finnish Institute of Occupational Health. Teoksessa: A look into modern working life (Work, women and health. Gender differences in working conditions), s Toim. Skiöld L. National Institute for Working Life, Stockholm (2000). 19. Kauppinen K & Kandolin I: Gender and working conditions in the European Union. European Foundation, Dublin Komiteamietintö 1996:14: Ikääntyvät työelämässä. Ikääntyvien työllistämisedellytysten parantamista selvittäneen komitean mietintö. 21. Liang KY & Zeger SL: Longitudinal Data Analysis Using Generalised Linear Models. Biometrika 73 (1986) McNeil JM: Americans with disabilities: Current population report. US Bureau of the Census, Washington DC 1997: s Newman AB, Brach JS: Gender gap in longevity and disability in older persons. Epidemiologic Reviews 23 (2001) Nolen-Hoeksema S, Grayson C & Larson J: Explaining the gender difference in depressive symptoms. Journal of Personality and Social Psychology 77 (1999) Nurminen MM, Heathcote CR, Davis BA: Estimating marginal cohort working life expectancies from sequential cross-sectional survey data. Journal of Official Statistics 20(2004) Nurminen MM, Heathcote CR, Davis BA: Estimating conditional working life expectancies from aggregate cohort data. The Internet Journal of Epidemiology 2 (2004) Nurminen M, Heathcote CR, Davis BA, Pusa BD: Working life expectancies: The case of Finland Journal of the Royal Statistical Society Series A (Statistics in Society)168(2005). (Painossa). 28. Pellinen M, Kannisto J & Korpela T: Eläkkeellesiirtymisikä mitä se on? Työeläke nro 2. Eläketurvakeskus, Työ ja ihminen 18 (2004):2,
15 M. Nurminen, ym. 29. Rossi C: Bruno de Finetti: the mathematician, the statistician, the economist, the forerunner. Statistics in Medicine 20 (2001) Siltala J: Työelämän on rakennuttava ihmisen mittaisista haasteista. Helsingin Sanomat, Skiöld L (toim): A look into modern working life. (Work, women and health. Gender differences in working conditions.) National Institute for Working Life, Stockholm (2000) Sullivan DF: A single index of mortality and morbidity. Health Services and Mental Health Administration Health Reports 86 (1971) Suomalaisien eläketutkimuksen bibliografia. WWWsivu: htm (luettu ). 34. Taloussanomat, Pakettiratkaisut sopivat työllisyyden hoitoon. Erkki Koskela. 35. Tilastokeskus: Työssäkäyntitilasto (Väestön pääasiallinen toiminta ja ikä 2002) ja Työvoimatutkimus (Väestön työmarkkina-asema 2003) Tilastokeskuksen StatFin -tilastopalvelu. Internet: fi/ StatWeb/start.asp?LA=fi&lp=home (luettu ). 36. Tuomi K (toim): Eleven-year follow-up of aging workers. Scandinavian Journal of Work Environment and Health 23 (1997)Suppl Tuomi K, Huuhtanen P, Nykyri E & Ilmarinen J: Työkyvyn ylläpitäminen, työn laatu ja toimintakyky eläkkeellä. Työ ja ihminen 14 (2000) Tuomi K, Ilmarinen J, Jahkola A, Katajarinne L & Tulkki A: Work ability index. 2nd revised edition. Finnish Institute of Occupational Health, Helsinki Tuomi K, Ilmarinen J, Klockars M, Nygård C-H & Seitsamo J: Finnish research project on aging workers in Scand J Work Environ Health 23 (1997)Suppl.1: Tuomi K, Ilmarinen J, Seitsamo J, Huuhtanen P, Martikainen R, Nygård C-H & Klockars M: Summary of the Finnish research project ( ) to promote the health and work ability of aging workers. Scandinavian Journal of Work Environment and Health 23 (1997)Suppl.1: Valkonen T, Sihvonen AP & Lahelma E: Health expectancy by level of education in Finland. Social Science and Medicine 44 (1997) Vanne R: Eläkkeet ja työvoima. Työpoliittinen Aikakauskirja 1/ World Health Organization (WHO): Aging and working capacity: Report of a WHO study group. WHO technical report series 835. WHO, Geneva World Health Organization (WHO). The International Classification of impairments, disabilities and handicaps (ICIDH). WHO, Geneva vanhempi tutkija, FM, THT, VTT, dos. Markku Nurminen, Työterveyslaitos, Epidemiologian ja biostatistiikan osasto, Helsinki Emeritus Professor and Visiting Fellow Christopher Heathcote Centre for Mathematics and its Applications, Australian National University, Canberra, Australia Senior Research Officer, PhD Brett Davis School of Finance and Applied Statistics, Australian National University, Canberra, Australia 240
Työssäoloa voidaan pidentää pohjoismaiselle tasolle, mutta millä mittarilla ja millä keinoin?
Työssäoloa voidaan pidentää pohjoismaiselle tasolle, mutta millä mittarilla ja millä keinoin? Helka Hytti 1 Hallitus ja työmarkkinajärjestöt sopivat maaliskuussa 2009 kolmikantaisesta yhteistyöstä valmistelemaan